Rasseherrie oor outisme‘n Rasseherrie het kort voor Wêreld Outismebewusmakingsdag op 2 April losgebars, en die Vereniging vir Outisme het hom van die Outisme Suid-Afrika se bewusmakingsveldtog gedistansieer. Outisme Suid-Afrika het die Vereniging vir Outisme onlangs in kennis gestel dat sy bewusmakingsveldtog van 2 April af die volgende slagspreuke sal insluit: In die dokumentasie verduidelik Outisme Suid-Afrika hoekom hy van dié skoktaktiek gebruik maak. Die Vereniging vir Outisme sê dit kan onder geen omstandighede by ‘n aksie met rasse-ondertone betrokke raak nie, en het dadelik met Outisme Suid-Afrika in verbinding probeer tree, maar het steeds geen reaksie gekry nie. “Ons distansieer ons dus van die veldtog,” skryf Anna Atkins, hoof uitvoerende beampte van die Vereniging aan sy lede. Op Outisme Suid-Afrika word die firma, IAS, bedank vir sy rol om ses agentskappe so ver te kry om gratis met die veldtog te help. ‘n Ouer wat anoniem wil bly, sê die tweespalt is tragies: “Terwyl outisme beslis groter bewusmaking verg, en positiewe blootstelling dikwels as belangrike ontwikkelingstimulus dien, verdien die mense met outisme om met deernis hanteer te word. Die skoktaktiek kan bestaande onjuiste stereotipes tot nadeel van die gemeenskap verdiep. Ten spyte van gedeelde eienskappe is elke outistiese persoon steeds ‘n unieke persoon met unieke eienskappe en geaardheid.”